text: 281 nýggj lesandi í ár
text: #000001
text: Tilsamans 281 nýggj lesandi eru byrjað á Fróðskaparsetri Føroya í ár, og á stóru lestrarbyrjanini, sum var í gjár, høvdu 256 sín fyrsta dag á Fróðskaparsetrinum
text: #000002
text: Nýggi rektarin á Setrinum, Martin Tvede Zachariasen, tók við rektarastarvinum við ársbyrjan. Hann heldur, at tvær tær stuttligastu uppgávurnar í starvinum eru at bjóða nýggjum lesandi vælkomnum og at handa teimum prógv við stóru prógvhandanina, sum hann gjørdi á fyrsta sinni í summar í Norðurlandahúsinum (Mynd: setur.fo)
text: #000003
text: Nógv nýggj lesandi vóru møtt upp í Sjóvinnuhúsinum – í Kongshøll – í gjár, har Fróðskaparsetur Føroya eisini heldur til.
text: #000004
text: 256 lesandi á 20 útbúgvingum høvdu sín fyrsta dag, har tey fingu lestrarkort og góð vælkomuorð og tónleik í Kongshøll, áðrenn tey fóru út á sínar egnu deildir, har tey eisini hava innleiðslur hesa vikuna, skrivar heimasíðan hjá Fróðskaparsetrinum.
text: #000005
text: Í ár fer Námsvísindadeildin á fyrsta sinni at hava tveir flokkar av námsfrøðingum, nú samfelagsligi tørvurin á teimum er so stórur. Tilsamans 44 námsfrøðilesandi eru í 2023-árganginum.
text: #000006
text: 25 nýggj sjúkrarøktarfrøðilesandi byrjaðu eisini í gjár, og aftrat hinum 25, sum byrjaðu í januar, er tann árgangurin sostatt 50.
text: #000007
text: Á spildurnýggju útbúgvingini, master í Dátuvísindum, fara 17 lesandi nú til verka.
text: #000008
text: Ársins umsóknartøl og tøl fyri tey, sum eru byrjað á teimum ymisku útbúgvingunum, eru her:
text: #000009